**Felnőttképzési információk  
a 2024. őszi időszakban induló képzésekhez**

**Tisztelt Jelentkező!**

A szeptemberi indulással tervezett felnőttképzéseinkre a SZEMÉLYES beiratkozás:

**2024. augusztus 26-án és 27-én, hétfőn és kedden, 8:00-16:00 óra között lesz.**

Helyszín: 1133 Budapest, Vág utca 12-14., M szint (Félemelet) / Tanügyi Titkárság

A beiratkozásra hozzák magukkal:

* személyi igazolvány,
* lakcímkártya,
* érettségi bizonyítvány,
* TAJ kártya,
* adókártya,
* foglalkozás-egészségügyi alkalmassági vizsgálat igazolása,
* esetleges tantárgyi felmentéshez oklevél, szakmai bizonyítvány.

A szakmai alkalmassági vizsgálat a szakma elsajátításának megkezdését megelőző, illetőleg a képzés és az átképzés időszakában az alkalmasság véleményezése érdekében végzett orvosi vizsgálat, melynek körülményeit és feltételeit a 33/1998. (VI. 24.) NM rendelet a munkaköri, szakmai, illetve személyi higiénés alkalmasság orvosi vizsgálatáról és véleményezéséről rendelet részletezi.

A szakmai alkalmassági vizsgálatot szakellátóhelyen tudják elvégeztetni, a munkahigiénés és foglalkozás-egészségügyi szerv által kijelölt szakellátóhelyek listáját az alábbi honlapon találják meg:

<https://www.nnk.gov.hu/attachments/article/66/Szakell%C3%A1t%C3%B3%20helyek%2020240506.pdf>

**Előképzettség:**

A **divattervező** **és grafikus** szakmairányra jelentkezőknél elsőbbséget jelent a hasonló területen szerzett igazolható munkatapasztalat, egyetemi/OKJ-s/SZJ-s művészeti vagy kreatív képzettség. Kérem a végzettséget igazoló bizonyítványt/oklevelet, illetve a munkatapasztalat igazolására alkalmas dokumentumot hozzák magukkal a beiratkozásra!

**Képzéseink:**

|  |  |  |
| --- | --- | --- |
| **Szakma** | **Divatszabó** | **Bőrtermékkészítő** |
| **Szakmairány** | **Női Szabó** | **Bőrdíszműves** |
| **Képzési idő:** |  |  |
| **Ágazati alapképzés** | 230 óra (8 hét) | 230 óra (8 hét) |
| **Szakmai képzés** | 640 óra | 640 óra |
| **Egybefüggő szakmai gyakorlat** | + 54 óra | + 54 óra |
| **(kötelezően teljesítendő)** |
| **Képzési helyszín** | 1133 Budapest, Vág u. 12-14. | |
| **Előképzettség** | - | - |
|  |

|  |  |  |
| --- | --- | --- |
| Szakma | Divat-, jelmez- és díszlettervező | Grafikus |
| **Szakmairány** | **Divattervező** | **Grafikus** |
| **Képzési idő:**  **Ágazati alapképzés**  **Szakmai képzés** | 230 óra (8 hét)  640 óra | 230 óra (8 hét)  640 óra |
| **Egybefüggő szakmai gyakorlat**  **(kötelezően teljesítendő)** | + 114 óra | + 42 óra |
| **Képzési helyszín** | 1133 Budapest, Vág u. 12-14. | |
| **Előképzettség** | Előnyt jelent a hasonló területen szerzett igazolható munkatapasztalat, egyetemi/OKJ-s/SZJ-s művészeti vagy kreatív képzettség | |

A képzéseink indulását szeptember második hetében tervezzük. A képzés magában foglal 8 hét ágazati alapoktatást, mely ágazati vizsgával zárul. Az ezt követő időszakban történik a szakmai oktatás, majd folytatódik az egybefüggő szakmai gyakorlattal és szakmai vizsgával zárul.

A sikeres vizsga után a tanulók államilag elismert Szakmai bizonyítványt/Oklevelet (szakmairánytól függően) kapnak.

A képzés **blended oktatás**sal kerül megszervezésre, azaz hagyományos, személyes jelenlétet igénylő oktatással és az e-learning együttes alkalmazásával történik.

A jelenlétet igénylő órák heti kétszer hétköznap délután (16:00-tól) folynak. Az online tananyagok kiadása azokra a napokra esnek amikor nincsenek jelenléti órái a tanulóknak.

A felnőttképzési jogviszony **képzési szerződés megkötésével jön létre**, a beiratkozás alkalmával.

A tanulók **levelező diákigazolvány**t igényelhetnek, de ez nem jogosít fel utazási kedvezmények igénybevételére!

A **képzés sikeres elvégzéséhet** szükséges az otthoni, egyéni tananyagfeldolgozás, ismeretelsajátítás, a jelenléti órákon tanultak otthoni gyakorlása és a saját személyes eszközök, felszerelések megléte.

Ezekről részéletes tájékoztatást kapnak a szakoktatóktól a képzés megkezdésekor.

Kérjük, hogy a személyes beiratkozáshoz **az alábbi ADATLAP-ot augusztus 22-ig töltsék ki,** mely előfeltétele a beiratkozásnak! Egy jelentkező csak 1 szakmai képzést jelöljön meg, hiszen személyesen beiratkozni is csak egyféle képzésre tud majd!

[**https://forms.office.com/e/R0Y6wL8Md1**](https://forms.office.com/e/R0Y6wL8Md1)

**Lehetőségük van jelölni az ADATLAPON, hogy:**

* van-e olyan előtanulmányuk/jártasságuk, mely alapján előre rangsorolhatjuk Önöket a jelentkezők között (részletek az adatlapon)

Ezen felül minden jelentkező érkezési sorrendben tudja megtenni beiratkozási szándékát.

Tájékoztatjuk Önöket, hogy amennyiben a szakokra nem történik meg a kellő létszámú jelentkezés, úgy az adott képzést nem áll módunkban elindítani (erről a beiratkozás napja után, a honlapon adunk tájékoztatást).

A szakmai oktatás idejét, terjedelmét a fentebb olvasható ismertető alapján tervezzük, amennyiben a beiratkozás alapján indítható a képzés, az órarendről részletes tájékoztatást kapnak majd.

Felhívjuk figyelmüket, hogy felelősségteljesen és körültekintően válasszák meg a saját lehetőségeiknek megfelelő képzést a jelentkezésük során, mert a felnőttképzésben szakmai oktatás folyik, mely a képzés időszakára tervezett jelenléti és online formában megvalósuló ismeretanyag feldolgozásra épül, és szakmai vizsgával zárul.

Kérdés esetén a következő e-mailcímen érdeklődhetnek: [felnottkepzes@kreativtechnikum.hu](mailto:felnottkepzes@kreativtechnikum.hu)